en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml
രാജാവിന്റെ  പൂർവാശ്രമം  അന്വേഷിക്കരുത് എന്നത് ഭാരതീയ  സംസ്കാരം. രാജാവിന് പകരം ഈ കാലത്ത്  മന്ത്രിമാരാണ് ഭരണം കയ്യാളുന്നത്  . മന്ത്രിമാർ മുമ്പ് എങ്ങിനെ പെരുമാറിയിരുന്നു, എന്ത് ജോലി ചെയ്തിരുന്നു, ഇതൊന്നും മേൽ പറഞ്ഞ പ്രമാണത്താൽ  അന്വേഷണ വിഷയമാകേണ്ട കാര്യമില്ല. നമ്മുടെ മുഖ്യ മന്തി ശ്രീ പിണറായി വിജയൻ  ഭരണം കയ്യാളുന്നതിനു മുമ്പ് എന്തായിരുന്നെന്നും  അദ്ദേഹത്തിന്റെ സ്വഭാവത്തിന്റെ കർക്കശത  എത്രമാത്രം ഉണ്ടായിരുന്നെന്നും  കേരളീയർക്ക് മന:പാഠമായിരുന്നു. കൊട്ടാരക്കരക്ക് സമീപം  മൈലം  ഗ്രാമത്തിൽ വന്ന് ഒരു മടിയും കൂടാതെ ആരുടെയൊക്കയോ പിതാക്കളെ പറ്റി പറഞ്ഞതും  ലോകസഭാ തെരഞ്ഞെടുപ്പിലെ സ്ഥാനാർത്ഥിയെ പറ്റി പരനാറി പ്രയോഗം നടത്തിയതും കർക്കശതയുടെ പ്രസിദ്ധമായ ഉദാഹരണങ്ങൾ മാത്രം.ഹാലിയുടെ കോമറ്റ്  80 കൊല്ലം കൂടുമ്പോൾ മാത്രം ആകാശത്തിൽ വരുന്നത് പോലെ  അപൂർവമായി മാത്രം വരുന്ന പുഞ്ചിരി അദ്ദേഹത്തിന്റെ ചുണ്ടിലെ ഒരു കോണിൽ മാത്രം ഒതുങ്ങി  നിന്നിരുന്നുവല്ലോ! ഈ മനുഷ്യൻ  ഭരണം കയ്യാളിയാൽ ഈ നാട്ടിന്റെ ഗതി എന്തായിരിക്കുമെന്ന് അന്ധാളിച്ചവർ ധാരാളം. പക്ഷേ  എല്ലാവരുടെയും ധാരണ തിരുത്തിക്കുറിച്ചുകൊണ്ടുള്ളതായിരുന്നു അദ്ദേഹത്തിന്റെ കുറഞ്ഞ കാലത്തെ ഭരണം.( ഇനിയുള്ളതും അങ്ങിനെ തന്നെ ആയിരിക്കും  എന്ന് കരുതാം) തന്റെ പാർട്ടിയുടെ മുഖ്യമന്ത്രി മാത്രമല്ല  ജനങ്ങളുടെ എല്ലാം മുഖ്യ മന്ത്രിയാണ് താൻ  എന്ന് അദ്ദേഹം ഭരണമേറ്റ നാളിൽ തന്നെ കാണാൻ എത്തിയ മത നേതാക്കന്മാർ തുടങ്ങി സമൂഹത്തിലെ വിവിധ ഭാഗങ്ങളെ പ്രതിനിധീകരിച്ച് വന്നവരെ എല്ലാവരെയും സ്വീകരിച്ച  രീതിയിൽ നിന്നും വെളിവാകുന്നു. നടേ സൂചിപ്പിച്ചത് പോലെ അപൂർവമായ പുഞ്ചിരി മുഖത്ത് ഇപ്പോൾ  പ്രകാശം വിതറുന്ന പാൽ ചിരിയായി മാറ്റാൻ  ഒരു പിശുക്കും അദ്ദേഹം പ്രകടിപ്പിക്കുന്നില്ല.  വാക്കുകൾ അളന്ന് മുറിച്ച് പ്രയോഗിക്കുന്നു, അതും പഴയ രീതിയിലല്ലാതെ .  ഒരിക്കൽ മാത്രം "രാജശേഖരാ" എന്ന് മാത്രം വിളിച്ച് നിർത്തി.  എന്നോട് കളിക്കല്ലേ മോനേ! എന്റെ പഴയ സ്വഭാവം പുറത്തെടുപ്പിക്കല്ലേ കുഞ്ഞേ! എന്ന്പറയാതെ പറഞ്ഞു ആ വിളിയിലൂടെ. അതാണ് അളന്ന് മുറിച്ച പ്രയോഗം .അതങ്ങ് ഏൽക്കുകയും ചെയ്തു. തന്റെ മന്ത്രി സഭയിലെ  തന്റെ പ്രിയപ്പെട്ട അനുയായിയെ  സ്വജനപക്ഷപാത  പരാതിയിന്മേൽ  കുറഞ്ഞ സമയത്തിനുള്ളിൽ പുറത്താക്കി എങ്ങിനെയായിരിക്കും തന്റെ ഭരണമെന്നതിന്റെ  മാതൃക ജനങ്ങൾക്ക് കാട്ടി കൊടുത്തു. പ്രതീക്ഷക്ക് വിപരീതമായ ഒരു ഭരണരീതിയിലൂടെ  ശത്രുക്കളെ പോലും അമ്പരിപ്പിക്കുന്നു ശ്രീ വിജയൻ. അഭിനന്ദനങ്ങൾ സഖാവേ!  ലാൽ സലാം.    ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-46127711833940552142016-11-23T08:12:00.002-08:002016-11-23T08:12:42.676-08:00
ഉദാഹരണാത്തിനായി  പലപ്പോഴും ഞാൻ എന്റെ ബ്ലോഗിൽ ഉദ്ധരിച്ചിട്ടുള്ള ഈ പഴം കഥ  ഒരിക്കൽ കൂടി പറയേണ്ടി വന്നിരിക്കുന്നു. കലണ്ടറുകളും മറ്റും തീയതി  അറിയുന്നതിനായി ഇല്ലാതിരുന്ന കാലത്ത്  എത്ര തീയതി  എന്നറിയുന്നതിന്  ഉസ്താദ് സഹായം തേടിയിരുന്നത് മൊല്ലാക്കായെ ആയിരുന്നു.  ഉസ്താദിന്  അറബ് തീയതി പറഞ്ഞ് കൊടുക്കാൻ  മൊല്ലാക്ക കണ്ട് പിടിച്ച മാർഗം  ഇപ്രകാരമായിരുന്നു. ചന്ദ്ര പിറവി കാണുന്ന അന്ന് ഒരു കലത്തിൽ ഒരു ചെറിയ കല്ല് എടുത്തിടും. രണ്ടാം ദിവസം ഒരു കല്ല് കൂടി അങ്ങിനെ ദിവസം  അടുത്ത ചാന്ദ്രിക പിറവിവരെ ദിവസവും ഓരോ കല്ല് വീതം മൊല്ലാക്കാ കലത്തിൽ  ഇടും.  ഉസ്താദ് ചോദിക്കുമ്പോൾ മൊല്ലാക്ക കലത്തിൽ നിന്നും കല്ല് കുടഞ്ഞിട്ട് എണ്ണി പത്ത് എണ്ണമുണ്ടെങ്കിൽ ഉസ്താദിനോട് പറയും " ഉസ്താദേ ഇന്ന് തീയതി പത്ത്..."  ഇതായിരുന്നു പതിവ്.  ഒരു ദിവസം കുരുത്തം കെട്ട കുട്ടികൾ മൊല്ലാക്ക കലത്തിൽ കല്ലിടുന്നത് കണ്ട് അവരും ഓരോ പിടി കല്ല് വാരി കലത്തിൽ ഇട്ടു. ഉസ്താദ് തീയതി ചോദിച്ചപ്പോൾ മൊല്ലാക്ക കലം കുടഞ്ഞിട്ട് എണ്ണാൻ തുടങ്ങി കുറേ കഴിഞ്ഞപ്പോൾ ഉസ്താദ് ചോദിച്ചു "എത്രയായി തീയതി?" മൊല്ലാക്ക പറഞ്ഞ് " "നാൽപ്പത്തിഒൻപത്"  നാൽപ്പത്തി  ഒൻപതോ? എന്ന് അതിശയം കൂറി നിൽക്കുന്ന ഉസ്താദിനോട് മൊല്ലാക്ക പറഞ്ഞു " ഇനിയുമുണ്ട് എണ്ണാൻ .. ഇത് ആരംഭം മാത്രമാണ്." ഈ കഥ ഇപ്പോൾ ഇവിടെ പറയാൻ കാരണം നമ്മുടെ ബഹു:പ്രധാനമന്ത്രി നോട്ടുകൾ പിൻ വലിച്ച വിഷയം പരാമർശിച്ചപ്പോൾ കഴിഞ്ഞ ദിവസം പറഞ്ഞു വത്രെ! "ആരംഭിച്ചതേ ഉള്ളൂ..."  എന്ന്.   എന്ന് വെച്ചാൽ  പുറകാലേ  പലതും വരുന്നുണ്ടെന്ന്. ദൈവമേ! ഇത് തന്നെ സഹിക്കാൻ വയ്യാതായിരിക്കുന്നു.  ഇനി എന്തെല്ലാമാണോ വരുന്നത്? ഭയമാകുന്നു. ആശുപത്രിയിൽ പൈസാ കൊടുക്കാനാവാതെ ,  പെൺകുട്ടിയെ കെട്ടിച്ചയക്കാൻ കഴിയാതെ,  വസ്തു വിൽക്കാൻ കഴിയാതെ  അദ്ധ്വാനിച്ച്  നിക്ഷേപിച്ച പൈസാ ആവശ്യത്തിന് പിൻ വലിക്കാനാവതെ  ജനം മനസറിഞ്ഞ് ശപിക്കുകയാണ്.  നരേന്ദ്ര മോദിയെയല്ല,  ഒന്നും ചെയ്യാനാവാതെ പരസ്പരം പള്ളയിൽ കുന്തം കയറ്റാൻ തക്കം നോക്കുന്ന ഷണ്ഡന്മാരായ നിഷ്ക്രിയരായ ഇന്ത്യയിലെ പ്രതിപക്ഷ കക്ഷികളെ മനസ്സറിഞ്ഞ് ജനം ശപിക്കുന്ന  കാഴ്ചയാണ് എങ്ങും കാണുന്നത്.   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-9684408581325344612016-11-18T08:11:00.000-08:002016-11-18T08:11:00.653-08:00
കഥാപ്രസംഗ ലോകത്തെ മുടിചൂടാ മന്നനായിരുന്ന  സാംബവശിവൻ  "വിലക്ക് വാങ്ങാം" എന്ന തന്റെ കഥയിൽ അന്നത്തെ പൊതുവിതരണത്തെ സംബന്ധിച്ച് ഒരു അവസ്ഥ സരസമായി അവതരിപ്പിച്ചിട്ടുണ്ട്. റേഷൻ കടയിൽ അരി വാങ്ങാൻ പോകുന്ന ഗ്രാമീണ സ്ത്രീ റേഷൻ കടക്കാരനോട് ചോദിക്കുന്നു "മുതലാളീ, വന്നോ? (അരിയാണ് ഉദ്ദേശം) ഉദ്ദേശം  മനസിലാക്കി കടക്കാരൻ പറയുന്നു. "ഇല്ല" പിറ്റേ ദിവസവും സ്ത്രീ കടയിൽ ചെല്ലുന്നു, തന്റെ ചോദ്യം ആവർത്തിക്കുന്നു"മുതലാളീ വന്നോ" കടക്കാരൻ മൊഴിയുന്നു "സ്വൽപ്പം...."   ഇവിടെ ഇത് കുറിക്കാൻ കാരണം ഈ നാട്ടിൽ ഇപ്പോൾ  ഇതാണ്  അവസ്ഥ. റേഷൻ കടക്ക് പകരം എ.റ്റി.എം. കൗണ്ടർ ആണെന്ന വ്യത്യാസം മാത്രമേ ഉള്ളൂ. ക്യാബിനിൽ നിന്നും  പുറത്തേക്കിറങ്ങുന്നവരോട്  വെളിയിൽ നിൽക്കുന്നവർ  ചോദിക്കുന്നു  " വന്നോ?" ഇറങ്ങി വരുന്നവൻ പറയുന്നു "ഊങ്ഹും " പിറ്റേ ദിവസവും നമ്മൾ കയ്യിലെ കാർഡുമായി  കൗണ്ടറിന്റെ മുമ്പിൽ ചെല്ലുന്നു. ഇറങ്ങി വരുന്നവനോട് ചോദിക്കുന്നു "വന്നോ?" അയാൾ മറുപടി പറയുന്നു, "സ്വൽപ്പം... രണ്ടായിരം കിട്ടും, പെട്ടെന്ന് കയറിക്കോളൂ, സാധനം ഇപ്പോൾ തീരും" നമ്മൾ അകത്ത് കയറി ആവശ്യമുള്ളിടത്തെല്ലാം ഞെക്കുന്നു. രണ്ടായിരത്തിന്റെ അവലക്ഷണം പിടിച്ച ഒരു നോട്ട് കിട്ടുന്നു,  അതും കൊണ്ട് അടുത്ത കട ലക്ഷ്യമാക്കി  പായുന്നു 100 മുളക്, 200 പഞ്ചസാര, 50 തേയില  നമ്മുടെ ആവശ്യം കടക്കാരനോട് മൊഴിയുന്നു.  കടക്കാരന്റെ നോട്ടം  നമ്മുടെ കീശയിലേക്കാണ്. നമ്മൾ അഭിമാനപൂർവം  രണ്ടായിരത്തിന്റെ നോട്ട് പൊക്കി കാണിക്കുന്നു. കടക്കാരൻ ചാടി എഴുനേറ്റ് നമ്മളെ തൊഴുതുന്ന കാഴ്ചയാണ് പിന്നെ നാം കാണുന്നത് .  " നമ്മൾ  തമ്മിൽ ഒരു ശത്രുതയുമില്ലല്ലോ  സാറേ! പിന്നെന്തിനാ സാറ്  ഈ സാധനം പൊക്കി കാണിക്കുന്നത്. " അയാൾ പതുക്കെ പതുക്കെ കടയിൽ നിന്നുമിറങ്ങി  ജോലിക്കാരനോട് "എടാ കടയുടെ ഷട്ടറ് ഇട്ടേരെ "എന്ന്  വിളിച്ച് പറഞ്ഞ് നമ്മളെ  തിരിഞ്ഞ് നോക്കി  ഓടുമ്പോൾ  "അ"  കളഞ്ഞ അണ്ണാനെ പോലെ  നമ്മൾ പകച്ച് നിൽക്കുകയാണ്. ഇതാണ് ഈ നാട്ടിലെ ഇപ്പോഴത്തെ അവസ്ഥ.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-2211214770144039622016-11-16T08:09:00.001-08:002016-11-16T08:09:52.797-08:00
പുതുതായി ഉദ്യോഗത്തിൽ ചേർന്ന യുവാവിന് യുവതിയായ സഹപ്രവർത്തക ഫയലുകൾ കൈ മാറിയപ്പോൾ അതിനിടയിൽ ഒരു പ്രേമ ലേഖനവും  കടത്തി വിട്ടു.  "ഈ വിശാലമായ  ലോകത്തിന്റെ ഒഴിഞ്ഞ മൂലയിലെവിടെയെങ്കിലും പോയി അണ്ണനോടൊപ്പം താമസിക്കാൻ  ഈയുള്ളവൾ ഒരുക്കമാണണ്ണാ...അണ്ണന്റെ ഒരു  വിളിക്കായി ഞാൻ കാതോർത്തിരിക്കുന്നു. അണ്ണൻ വാങ്ങി തരുമെന്ന് പ്രതീക്ഷിക്കുന്ന കരിവള എന്റെ കയ്യിൽ  അണിയുന്നതിനേക്കാളും  എന്റെ കരളിൽ കൊണ്ട് നടക്കാനാണെനിക്കിഷ്ടം.പാലപ്പൂ മണമൊഴുകുന്ന പൂ നിലാവിൽ  ഇന്നലെ രാത്രി  നീലാകാശത്തേക്ക് നോക്കി നിന്നപ്പോൾ അണ്ണന്റെ ചിരിക്കുന്ന മുഖമായിരുന്നു എന്റെ മനസിൽ     എന്റെ അപേക്ഷ തള്ളിക്കളയരുത്, നേരിൽ പറയാൻ മടി ഉള്ളത് കൊണ്ടാണ്  ഈ കത്തെഴുതുന്നത്..ഒരു മറുപടി തരുമോ ഈ ഫയലിൽ വെച്ച് തിരികെ തന്നാൽ മതി....സ്വന്തം...   യുവ ഉദ്യോഗസ്ഥൻ കത്ത് ഒരു ആവർത്തികൂടി  വായിച്ച് കൊണ്ടിരിക്കുമ്പോൾ നിർഭാഗ്യവശാൽ  മേലുദ്യോഗസ്ഥൻ പുതിയ ആളുടെ പണി നിരീക്ഷിക്കാൻ നിശ്ശബ്ദനായി  പുറകിൽ വന്ന് നിന്ന് ആ കത്ത് പിടിച്ചെടുത്ത് ഉറക്കെ വായിച്ചു. ഹാളിൽ കൂട്ട ചിരി മുഴങ്ങി. സരസനായ അദ്ദേഹം ഉച്ചത്തിൽ വിളിച്ച് പറയുകയും ചെയ്തു  "വിശാലമേ! കരിവള കച്ചവടമെല്ലാം ആഫീസിന് പുറത്ത്...എടാ! കൊച്ചനേ! ജോലിക്ക് വന്നാൽ ജോലി ചെയ്താൽ മതി ,  പ്രേമ ലേഖന ഫയൽ ഒന്നും താൻ നോക്കേണ്ടാ" പിന്നീട് ആ പെൺകുട്ടി " വിശാലം" എന്ന പേരിൽ അവിടെ അറിയപ്പെട്ടു. കുറച്ച് ദിവസങ്ങൾ കഴിഞ്ഞ് മറ്റൊരു സെക്ഷനിലേക്ക് അവൾ മാറ്റപ്പെട്ടു. പോകുന്നത് വരെ യുവാവിനെ കാണുമ്പോൾ  അവളുടെ മുഖം  മറുഭാഗത്തേക്ക് തിരിക്കും. ആ കത്ത് മേലുദ്യോഗസ്ഥന് താൻ കൈ മാറിയെന്നായിരിക്കും അവൾ കരുതുന്നെതെന്ന് യുവാവിന് തോന്നി.  എന്നാലും പലപ്പോഴുംഅവൾ  എന്തോ അയാളോട്  പറയാനായുന്നത് പോലെ   അയാൾക്ക്  തോന്നും , പക്ഷേ ഒന്നും പറയാതെ അവൾ മാറി പോകും. അയാളോ "മനപൂർവം കത്ത് മേലുദ്യോഗസ്ഥന് കൈ മാറിയതല്ല, താൻ നിരപരാധിയാണെന്നും വെറും  സൗഹൃദം  വെച്ച് പുലർത്തിയിരുന്ന തനിക്ക് ഇങ്ങിനെയൊരു കത്ത് ഫയലി വെച്ച് അവൾ തരുമെന്ന് പ്രതീക്ഷിച്ചില്ലെന്നും" അവളോട്  പറയാൻ ഒരുങ്ങും. എന്നിട്ട് ഒന്നും പറയാതെ മാറി പോകും. അങ്ങിനെ കാലങ്ങൾ കഴിഞ്ഞപ്പോൾ രണ്ട് പേരും പല സ്ഥലങ്ങളിലേക്ക് മാറ്റപ്പെട്ടു. പിന്നീട് പെൻഷനും പറ്റി സർവീസിൽ നിന്നും പിരിഞ്ഞു  കഴിഞ്ഞ്  രണ്ട് പേരും ഒരു സുഹൃത്തിന്റെ  മകളുടെ വിവാഹ പന്തലിൽ വെച്ച് കണ്ട് മുട്ടിയപ്പോൾ "വിശാല"ത്തിന്റെ കൊച്ച് മകൾ കൂടെ ഉണ്ടായിരുന്നു. രണ്ട് പേരുടെയും മനസിൽ പഴയ പ്രണയ ലേഖനം കടന്ന് പോയിരിക്കാം. അപ്പോഴും അവൾ എന്തോ പറയാൻ ഒരുങ്ങി. അയാളും പണ്ടേ മനസിലുണ്ടായിരുന്ന വാചകം പറയാൻ മുതിർന്നു. പക്ഷേ രണ്ട് പേരും   ഒന്നും പറയാതെ നിശ്ശബ്ദരായി  ആൾക്കൂട്ടത്തെ നോക്കി നിന്നു. എങ്കിലും അവൾ പിരിഞ്ഞ് പോയപ്പോൾ  അയാൾ ഉള്ളിൽ ചോദിച്ചു "അവൾ എന്തായിരിക്കും പറയാൻ ഒരുങ്ങിയത്"?  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-28089352297845384542016-11-14T05:48:00.000-08:002016-11-14T05:48:19.448-08:00
എന്റെ കുഞ്ഞ് പ്രായത്തിൽ ആലപ്പുഴയിലെ വട്ടപ്പള്ളിയിൽ മുസ്ലിം സ്ത്രീകൾ  പകൽ നിരത്തിലിറങ്ങി  സഞ്ചരിക്കില്ലായിരുന്നു. അഥവാ എന്തെങ്കിലും അത്യാവശ്യം ഉണ്ടായാൽ  അന്ന് നിലവിലുണ്ടായിരുന്നതും മനുഷ്യൻ വലിക്കുന്നതുമായ റിക്ഷായിൽ  ടാർപ്പാളിൻ കൊണ്ട് റിക്ഷായുടെ മുൻ ഭാഗം മറച്ച് അതിനുള്ളിലിരുന്നാണ്` പോയിരുന്നത്. അങ്ങിനെയുള്ള കാലത്ത് ഒരു ദിവസം വട്ടപ്പള്ളിയിൽ പുതിയതായി താമസിക്കാനെത്തിയ  ഒരുപരിഷ്കാരി പെണ്ണ്  സക്കര്യാ ബസാറിൽ നിന്നും വട്ടപ്പള്ളി റോഡിലൂടെ സൈക്കിൾ ചവിട്ടി മുന്നോട്ട് പോയി. ഈ കാഴ്ച കണ്ട  പള്ളിയിലെ മുസലിയാർ  അടുത്ത് നിന്നവരോട് പറഞ്ഞു. " അജായിബിൽ അജായിബ്" (അതിശയത്തിന്മേൽ അതിശയം) വട്ടത്തിൽ കറങ്ങുമ്പോൾ നീളത്തിൽ പോകുന്ന  സൈക്കിൾ പെണ്ണുങ്ങൾ ഓടിക്കുകയോ! അതും ഔറത്ത് (നഗ്നത) കണംകാല് വരെ കാണിച്ച്...ഇത് .... ഖിയാമം നാൾ (ലോകാവസാനം)  ഉടനെ വരുന്നു എന്ന ലക്ഷണമാണ്.....   ഏതായാലും മുസലിയാർ ഭയന്നത് പോലെ  ഖിയാമം നാൾ ഇത് വരെ വന്നില്ല. സൈക്കിൾ വലിച്ചെറിഞ്ഞ് പെണ്ണുങ്ങൾ സ്കൂട്ടറിലായി, കാറിലായി , വിമാനത്തിലുമായി.    ഇതിത്രയും ഇവിടെ കുറിക്കാൻ കാരണം   ആളൊഴിഞ്ഞ  നിരത്തിലൂടെ ഞാൻ ഇന്നത്തെ പ്രഭാത സവാരി തുടരവേ എതിർ ദിശയിൽ നിന്നും ഒരു ലലനാമണി  ശര വേഗത്തിൽ സ്കൂട്ടറിൽ എന്റെ നേരെ പാഞ്ഞ് വരുന്ന  കാഴ്ച കണ്ടു.. സ്കൂട്ടർ അടുത്ത കാലത്ത് പഠിച്ചതാണെന്ന് ഒറ്റ നോട്ടത്തിൽ  മനസിലാക്കാൻ കഴിയുന്ന വിധത്തിലാണ് ആ വരവ്. ലക്കും ലഗാനുമില്ലാത്ത ആ വരവിലൂടെ  എന്നെ ഇടിച്ചിടുമെന്ന മനസിലായ ആ നിമിഷത്തിൽ ഞാൻ  നിരത്തിൽ നിന്നും അടുത്ത് കണ്ട പുൽക്കൂട്ടത്തിലേക്ക് ചാടി തടി സലാമത്താക്കി. പക്ഷേ എന്റെ സമനില നിലനിർത്താൻ സാധിക്കാത്തതിനാൽ പുല്ലിന് മുകളിലേക്ക് ചരിയുകയും ചെയ്തു. ഞാൻ ചരിയുന്നത് കണ്ടിട്ടും  ലലനാമണി നമ്മളെ  തൃണവൽഗണിച്ച് അരവരെ വെട്ടിയിറക്കിയ ചൂരീദാറിന്റെ ഫോൾഡർ കാറ്റത്ത് കൊടി പോലെ പറപ്പിച്ച്  സ്ഥൂല നിതംബം പുറകോട്ട് തള്ളിപിടിച്ച് സ്കൂട്ടർ അടിച്ച് വിട്ട് പോകുന്നതാണ് തോളിൽ പറ്റിയ മണ്ണ്  തട്ടിക്കുടഞ്ഞെഴുന്നേറ്റ എനിക്ക് കാണാൻ സാധിച്ചത്.   എന്റെ ഉള്ളിലേക്ക്  ആ മുസലിയാർ കടന്ന് വന്നു. ഞാൻ കൈകൾ മുകളിലേക്ക് ഉയർത്തി ` അറിയാതെ ചോദിച്ച് പോയി. "ഖിയാമം നാളിന്റെ (ലോകാവസാനം) അടയാളമാണോ തമ്പുരാനേ ഞാൻ കണ്ടത്?!!!   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-77226647448700302422016-11-11T08:40:00.000-08:002016-11-11T08:40:11.196-08:00
കുടുംബ കോടതി കേസുകളിൽ ഏറ്റവും  വേദനാജനകവും ഏറ്റവും സംഭ്രമജനകവുമായ  വസ്തുത  കുഞ്ഞുങ്ങളെ  മാതാവിനെ/പിതാവിനെ കാണാൻ  അനുവദിച്ചിട്ടുള്ള  ഹർജികളിലെ നടപടി ക്രമങ്ങളാണ്. കുഞ്ഞുങ്ങളെ കോടതിയിൽ വെച്ച് കാണാനും കുറേ നേരം പരിപാലിക്കാനും ലാളിക്കാനും  ഒന്നോ രണ്ടോ മണിക്കൂർ നേരം കോടതി മേൽ പറഞ്ഞ ഹർജിയിൽ  അനുവാദം നൽകാറുണ്ട്. കുഞ്ഞുങ്ങൾ കസ്റ്റഡിയിൽ ഉള്ള കക്ഷി ( അത് അഛനാകാം അമ്മയാകാം ) അവരെ ശിരസ്തദാറുടെ മുമ്പിൽ ഹാജരാക്കുന്നു. ലാളിക്കാൻ അനുവാദമുള്ള കക്ഷി (അത് അഛനാകാം അമ്മയാകാം) അവിടെ കാത്ത് നിൽപ്പുണ്ടാകും. അവർ അതിനെ ഏറ്റെടുക്കുന്നു, എന്നിട്ട് ദൂരത്തേക്ക് കൊണ്ട് പോകുന്നു ലാളിക്കാൻ ശ്രമിക്കുന്നു.    തൊട്ട് മുമ്പ് വരെയും ഈ കുഞ്ഞ് കസ്റ്റഡിയിൽ ഉള്ള  അഛൻ/അമ്മ കുട്ടിയെ     ഏറ്റെടുക്കുന്ന അമ്മയെ/ അഛനെ പറ്റി കുട്ടിയോട് അപ്രിയങ്ങളായ കാര്യങ്ങളാണ് പറഞ്ഞ് ധരിപ്പിച്ചിരിക്കുന്നത് . മോനേ! മോനെ  അഛൻ എടുക്കുമ്പോൾ മോൻ  ഉച്ചത്തിൽ കരയണം, എനിക്ക് അഛനെ  കാണെണ്ടാ , എന്നെ തൊടേണ്ടാ എന്നൊക്കെ പറയണം എന്ന് അമ്മ പറഞ്ഞ് കൊടുത്തിരിക്കും. കാരണം അതി ശത്രുതയിലും വൈരാഗ്യത്തിലുമായിരിക്കും ആ അഛനും അമ്മയും  വേർപിരിഞ്ഞിരിക്കുന്നത്.  അഥവാ വേർപാടിന്റെ അയലത്ത് എത്തി ചേർന്നിരിക്കുന്നത് .  അപ്പോൾ എതിർ കക്ഷിയെ പറ്റി നല്ല വാക്ക് അവരുടെ വായിൽ നിന്ന് വരുന്നത് അപൂർവമായിരിക്കും. കുട്ടി അഛന്റെ സ്നേഹത്തിന് വഴങ്ങണോ എതിർക്കണോ എന്ന സംഘർഷത്തിലാകും. അത് അനുഭവിക്കുന്ന കുഞ്ഞിന്റെ മാനസിക നില സംഭ്രമജനകം തന്നെയാണെന്ന് അവന്റെ മനസിലൂടെ ചിന്തിച്ചാൽ എളുപ്പത്തിൽ മനസിലാക്കാവുന്നതേ ഉള്ളൂ.   ഇത് ആർ ചിന്തിക്കാൻ?! അത് ഒരു മനുഷ്യ കുഞ്ഞാണെന്നും അതിന് കാര്യങ്ങൾ മനസിലാക്കാനുള്ള ത്രാണി ഉണ്ടെന്നും   അതിനെ അങ്ങിനെ മാറിയും തിരിഞ്ഞും തട്ടിക്കളിക്കാനുള്ളതല്ലഎന്നും ആരാണ് ചിന്തിക്കുക?  ഇരു കൂട്ടരും ആ കുഞ്ഞിന്റെ മനസിന് സംഘർഷത്തിന്റെ പാത കാട്ടിക്കൊടുക്കാതെ സ്നേഹത്തിന്റെ പാത കാട്ടികൊടുക്കുന്നതാണ് കുഞ്ഞിന് പ്രിയമെന്നും ആര് മനസിലാക്കാനാണ്.   ഇരു കൂട്ടർക്കും ജയിക്കണമെന്ന വാശിയിലാണല്ലോ, അതിനിടയിൽ ആ പിശാചുക്കൾക്ക് കുഞ്ഞിന്റെ വേദനയെ പറ്റി ചിന്തിക്കാൻ എവിടെ നേരം?   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-76060510547800917222016-11-06T00:57:00.000-07:002016-11-06T00:58:16.618-07:00
ചിലർ പറഞ്ഞു  ചക്കക്കുരുവിന്റെ പുറത്തെ പാട  ക്യാൻസർ പ്രതിരോധത്തിന് ഉത്തമമെന്ന്. വേറെ ചിലർ പറഞ്ഞു പച്ച ചക്ക ആഹരിക്കുന്നത് തന്നെ  ക്യാൻസറിനെ തടയുമെന്ന്. ഇനിയും ചിലർ മുള്ളൻ ചക്ക   ക്യാൻസറിന് അത്യുത്തമമെന്ന് ( ഇത് മറ്റ് പേരുകളിൽ ഇതര സ്ഥലങ്ങളിൽ അറിയപ്പെടുന്നു, വിലയും    കൂടുതലാണ്)  അനുഭവസ്തർ പറയുന്നു  കോവക്ക പ്രകൃതിയിലെ ഇൻസുലിനാണെന്ന്  തുളസി അണുബാധക്ക് അത്യുത്തമമെന്നതിന് ആർക്കും അഭിപ്രായ  വ്യത്യാസമില്ല. ആടലോടകവും പനിനീർകൂർക്കയും (ഞവര ഇല)  കുഞ്ഞുങ്ങളുടെ ചുമക്ക് "പഷ്ടെന്ന്" പക്ഷാന്തരമില്ല . ഇഞ്ചി ദഹനത്തിന് അത്യുഗ്രൻ. വെളി സ്ഥലങ്ങളിൽ ( അങ്ങിനെ ഇപ്പോൾ സ്ഥലമുണ്ടെങ്കിൽ) നിൽക്കുന്ന എരിക്കിൻ ഇല ചൂടാക്കി കാൽ മുട്ടിൽ വെച്ചാൽ ഒരു വിധത്തിലുള്ള  വേദനകൾ പമ്പ കടക്കും. ഇളനീർ അത്യുദാരമായി ഊർജം പ്രദാനം ചെയ്യുന്നു.ചുരുക്കത്തിൽ പ്രകൃതിയിൽ നാലു ചുറ്റും  കാണുന്ന എന്തും  സൂര്യ പ്രകാശം ഉൾപ്പടെ നമുക്ക് അനുഭവിപ്പാനും ഉപയോഗിപ്പാനുമായി സൃഷ്ടിക്കപ്പെട്ടതാണ് എന്ന സത്യം വർഷാന്തരങ്ങളായി അനുഭങ്ങളാൽ സ്ഥിതീകരിക്കപ്പെട്ടത്  തന്നെയാണല്ലോ. . നമ്മൾ ചക്കയും മാങ്ങയും കപ്പയും മത്തനും ചേമ്പും ചേനയുമുപേക്ഷിച്ച് അല്ലെങ്കിൽ അതിനെല്ലാം അപരിഷ്കൃത കൽപ്പിച്ച് അകറ്റിയപ്പോൾ രോഗം നമ്മുടെ കൂടപ്പിറപ്പായി. ചക്കയും കപ്പയും പുഴുങ്ങി തിന്നുക, മത്തനില തോരൻ വെച്ച് കൂട്ടുക... ഛീ!  നിങ്ങളെന്ത് കാടനാണ്?! കൊണ്ട് വാ ഷവർമാ, പിസ്താ...ഷാർജാ സർബത്ത്... ബേക്കറി സാധനങ്ങൾ... ഹാർമോൺ കുത്തി വെച്ച് വളർത്തപ്പെട്ട കോഴി ഇറച്ചി. അതാണ് പരിഷ്കൃത  ആഹാരങ്ങൾ.  എന്നിട്ട് ക്യാൻസറും  കിഡ്നിയും രോഗങ്ങളെ പറ്റി ആവലാതിപ്പെടുകയും.      നാലു ചുറ്റും നിരീക്ഷിച്ച്  അനുഭവങ്ങൾ ഉൾക്കൊണ്ട് നിങ്ങൾ    പ്രകൃതിയിലേക്ക് മടങ്ങുക, രോഗവിമുക്തരാകുക..   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-74847804942237812582016-10-28T09:24:00.001-07:002016-10-28T09:24:14.644-07:00
മാതാപിതാക്കൾ പെൺകുഞ്ഞിനെ  പൊൻ കുഞ്ഞായി തന്നെ വളർത്തുന്നു. ചെറുപ്പത്തിൽ കുളിപ്പിച്ച് കണ്ണെഴുതി പൊട്ട് തൊട്ട്, കയ്യോ കാലോ വളരുന്നത് എന്ന് ആകാംക്ഷയോടെ നിരീക്ഷിച്ച്  ബാല്യവും കൗമാരവും കഴിഞ്ഞ് യൗവനം എത്തുമ്പോൾ  അവളുടെ ഭാവി ജീവിതത്തെ പറ്റി സ്വപ്നം കാണാൻ ആരംഭിക്കും. എന്തെല്ലാമെന്തെല്ലാം സ്വപ്നങ്ങൾ ആ മകളെ പറ്റി നെയ്തു കൂട്ടുന്നു. സ്നേഹവും വാൽസല്യവും കൊണ്ട് അവളെ വീർപ്പ് മുട്ടിക്കുമ്പോഴൊക്കെ അവൾക്ക് മാതാപിതാക്കൾ കൺ കണ്ട ദൈവങ്ങൾ തന്നെയാണ്. അങ്ങിനെ ഇരിക്കവേ ഒരു ദിവസം ഇന്നലെ കണ്ട ഒരുത്തന്റെ കൂടെ അവൾ മാതാപിതാക്കളെയും കൂടപ്പിറവികളെയും ഉപേക്ഷിച്ച്  ഇറങ്ങി പോകുമ്പോൾ ആ മാതാപിതാക്കൾക്ക്  അവൾ നമ്മളെ ഉപേക്ഷിച്ച് പോയി എന്ന സത്യം ഉൾക്കൊള്ളാനാവാതെ വിറങ്ങലിച്ചു നിൽക്കാനേ കഴിയൂ.    അവളുടെ ഭാവിയും ആരുടെ കൂടെയാണ് അവൾ ജീവിക്കേണ്ടത് എന്ന് തീരുമാനിക്കുന്നതും അവളാണ് എന്നൊക്കെയുള്ള  ആ വെറും വാക്കുകളെ  അവഗണിച്ച് അവൾ ഇന്നലെ വരെ സഹകരിച്ച് കഴിഞ്ഞ ആ മനുഷ്യാത്മാക്കളെ പറ്റി ഒരു നിമിഷം ചിന്തിക്കേണ്ടതല്ലേ? അനുഭവവും ലോകപരിചയവും പള്ളിക്കൂടത്തിൽ നിന്നും ലഭിച്ച വിദ്യാഭ്യാസത്തേക്കാളും നമുക്ക് മാർഗദർശനം നൽകും. അത് കൊണ്ടായിരിക്കാം മാതാപിതാക്കൾ ഒരു പക്ഷേ    അവളുടെ ആഗ്രഹത്തിന് എതിര് നിന്നത്. അവന്റെ കൂടെ പോയാൽ അവളുടെ ജീവിതം ഇരുളടയും എന്ന് അവർ ഭയക്കുന്നുണ്ടാവാം. പക്ഷേ അതിലെല്ലാമുപരി ഒരു പനി വന്നാൽ പോലും ഉണ്ണാതെ ഉറങ്ങാതെ അവൾക്ക് കാവലിരുന്ന് " ഹൃദയം കൊടുത്ത് ഞാൻ സ്നേഹിച്ച മകൾക്ക് എങ്ങിനെ  എന്നെ ഒഴിവാക്കാൻ കഴിയുന്നു" എന്ന ചിന്ത ആയിരിക്കാം  അവരെ കൂടുതൽ വേദനിപ്പിക്കുന്നത്.  ഇതിത്രയും എഴുതുന്നത് ഞാൻ താമസിക്കുന്ന  പ്രദേശത്ത് നിന്നും ഈ മാസത്തിൽ ചില  പെൺകുട്ടികൾ  അവരുടെ ഹിതാനുസരണമുള്ള യുവാക്കളോടൊപ്പം ഇറങ്ങി പോയപ്പോൾ ആ മാതാപിതാക്കൾ അനുഭവിച്ച  വേദനയും നാണക്കേടും കണ്ടത് കൊണ്ടാണ്. ആ മാതാപിതാക്കൾ അവളോട് ഒരു തെറ്റും ചെയ്തിരുന്നില്ലല്ലോ. ഇവിടെ മാത്രമല്ല ഒരു പക്ഷേ നാട്ടിൽ പരക്കെ ഇങ്ങിനെ ഒക്കെ സംഭവിക്കുന്നുണ്ടാവാം. പണ്ട് അപൂർവമായി സംഭവിച്ചിരുന്നത് ഇന്ന് പരക്കെ സംഭവിക്കുന്നു.   പ്രണയം പരിപാവനമാണ്. ജീവിതത്തിൽ ഒരു തവണയെങ്കിലും പ്രണയിക്കാത്തവർ ചുരുക്കം. ജീവൻ കൊടുത്തും പ്രണയിച്ചവർ  തന്റെ മാതാപിതാക്കളുടെ കണ്ണീർ കണ്ട് പിൻ തിരിഞ്ഞ കഥകൾ ധാരാളം നമുക്ക് ചുറ്റുമുണ്ട്. ദിവ്യമായ പ്രണയം  ദിവ്യമായ സ്നേഹവും തിരിച്ചറിയും. മാതാപിതാക്കളോടുള്ള ദിവ്യമായ  സ്നേഹത്താൽ ദിവ്യമായ പ്രണയത്താൽ താൻ ആരാധിച്ചിരുന്ന  കമിതാവിനെ ഉപേക്ഷിക്കാൻ തയാറെടുക്കുമ്പോഴാണ് നമ്മുടെ ഔന്നിത്യം  വർദ്ധിക്കുന്നത്. പക്ഷേ ഇന്നത്തെ തലമുറ അത് മനസിലാക്കുന്നില്ല.ഇന്ന് കണ്ടവന്റെ  പുറകെ ഇറങ്ങി തിരിക്കുമ്പോൾ  അവരുടെ കാലിനെ നനച്ചത്  സ്വന്തം മാതാപിതാക്കളുടെ കണ്ണീർ ചാലായിരുന്നു എന്ന സത്യം അവർ തിരിച്ചറിഞ്ഞിരുന്നെങ്കിൽ.   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-44254840926105318502016-10-25T09:37:00.001-07:002016-10-25T09:37:29.365-07:00
മുൻ മുഖ്യ മന്ത്രി  ഉമ്മൻ ചാണ്ടിയെ  ശിക്ഷിച്ചു എന്ന് ദേശാഭിമാനി  ദിനപ്പത്രത്തിൽ ചുവന്ന നിറത്തിലെ മത്തങ്ങാ തലക്കെട്ടിൽ മുൻ പേജിൽ  ഇന്ന് കാണപ്പെട്ടു. മറ്റ് പത്രങ്ങളും പരതി വായിച്ചപ്പോൾ  ഇതര പത്രങ്ങളിൽ മിക്കതും  സോളാർ കേസിൽ  ഉമ്മൻ ചാണ്ടി 1.60 കോടി നൽകണം എന്നായിരുന്നു തലക്കെട്ട്.   സോളാർ പദ്ധതിയുടെ പേരിൽ  1 കോടി 35 ലക്ഷം രൂപാ തട്ടിയെന്ന് ആരോപിച്ച്  കോട്ടയം ഉഴവൂർ സ്വദേശി എം.കെ.കുരുവിള നൽകിയ കേസിൽ 12 ശതമാനം പലിശ സഹിതം എതിർ കക്ഷികളിൽ നിന്നും ഈടാക്കാനായി ബംഗ്ലൂരിലെ ജില്ലാ കോടതിയിൽ നിന്നും ഉണ്ടായ ഉത്തരവാണ്  ദേശാഭിമാനിയുടെ ശിക്ഷക്ക് പാത്രീഭവിച്ചത്.  അതും ഈ വിധി വെറും എക്സ് പാർട്ടി ഉത്തരവ് മാത്രമാണെന്നുള്ളിടത്താണ് ഈ ശിക്ഷാ പ്രയോഗം  രസകരമായി അനുഭവപ്പെട്ടത്. കോടതിയിൽ നേരിട്ടോ വക്കീൽ മുഖേനെയോ  ഹാജരായി തന്റെ ഭാഗം പത്രികയും തെളിവും ഹാജരാക്കാനായി എതിർ കക്ഷിയോട്  ആവശ്യപ്പെട്ട്  കോടതിയിൽ നിന്നും അയക്കുന്ന സമൻസുകളെ ടിയാൻ  അവഗണിക്കുകയും അഥവാ ഹാജരായി വക്കാലത്തും ഫയൽ ചെയ്ത് കഴിഞ്ഞ്  പിന്നീട് കേസ് അവധിക്ക്  എതിർ കക്ഷി ഹാജരാകാതിരിക്കുകയും ചെയ്താൽ  ടിയാനെ കൂടാതെ ആവലാതിക്കാരന്റെ പ്രാർത്ഥനകൾ അനുസരിച്ച് മാത്രം  നൽകുന്ന വിധിയാണ് എക്സ്പാർട്ടി ഉത്തരവ്. ഇത് ഒരു സിവിൽ കോടതി വിധി മാത്രം. ക്ലിപ്ത കാലാവധിക്കുള്ളിൽ ഈ എക്സ് പാർട്ടി ഉത്തരവ് അസ്ഥിരപ്പെടുത്താൻ മതിയായ കാരണങ്ങൾ ഉന്നയിച്ച്  തന്റെ അഭാവത്തെ ന്യായീകരിച്ച്  എതിർകക്ഷി അപേക്ഷ നൽകിയാൽ കാരണങ്ങൾ ത്രിപ്തിപ്പെട്ട്  ആ ജഡ്ജിക്ക് തന്നെ തന്റെ ഈ   വിധി ദുർബലപ്പെടുത്തി കേസ് വീണ്ടും ഫയലിൽ എടുക്കാവുന്നതേയുള്ളൂ.നമ്മുടെ നാട്ടിലെ സിവിൽ കോടതികളിൽ ദിനേന നടന്ന് കൊണ്ടിരിക്കുന്ന  ഒരു നടപടിക്രമം മാത്രമാണിത്. ഒരു വ്യക്തിയെ ശിക്ഷിക്കുന്നത്  തടവോ പിഴയോ ചുമത്തി വിധി ഉണ്ടാകുമ്പോഴാണ്. ഇവിടെ അതുണ്ടായിട്ടില്ല. വാദിആവശ്യപ്പെട്ട പ്രകാരം അയാൾക്ക് നഷടമായെന്ന് ആരോപിക്കപ്പെടുന്ന തുക പ്രതിയിൽ നിന്നോ പ്രതിയുടെ സ്ഥാവര ജംഗമ സ്വത്തുക്കളിൽ നിന്നോ ഈടാക്കി എടുക്കാനുള്ള ഒരു ഉത്തരവാണ് ഏകപക്ഷീയമായി ഉണ്ടായിട്ടുള്ളത്. കേസിന്റെ മെറിറ്റിലേക്ക് ഇവിടെ കടക്കുന്നില്ല. പ്രചുര പ്രചാരമുള്ള ഒരു ദിനപ്പത്രത്തിന്റെ തലപ്പത്തിരിക്കുന്നവർക്ക് ഈ വിവരം അറിയാഞ്ഞിട്ടല്ല.  പക..കടുത്ത പക...എതിരാളിയോടുള്ള വന്യമായ പക. കിട്ടുന്ന വടിയെടുത്ത് എതിരാളിയെ തല്ലി താഴെയിടണമെന്നുള്ള പക മാത്രം. ഇതിന്റെ പേർ പത്ര ധർമ്മം എന്നല്ല, പത്ര ആഭാസം എന്നാണ്  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-62046108102805445422016-10-23T09:35:00.003-07:002016-10-23T09:35:53.328-07:00
ബോബി ചെമ്മണ്ണൂരിന്റെ സ്വർണാഭരണ ശാലയുടെ ശാഖ കൊട്ടാരക്കരയിൽ തുറക്കുന്നുവെന്ന് ഇന്നത്തെ  പത്രങ്ങളിൽ ഫുൾ പേജ് പരസ്യമായി വന്നിരുന്നു. മധുവും  ഷീലയും പരീക്കുട്ടിയായും കറുത്തമ്മയായും വർണിച്ച് അവർ പരസ്യത്തിൽ ചേർത്തത് പരസ്യത്തിന്റെ മാറ്റ് കൂട്ടുവാനായിരിക്കാം. അവർ വന്നോട്ടെ പൊയ്ക്കോട്ടേ! കനത്ത ഫീസ് കിട്ടുന്നതിനാൽ അത് അവരുടെ കാര്യം. പണിക്കുറവില്ലാതെയും പണിക്കൂലി ഇല്ലാതെയും ആഭരണങ്ങൾ തരുന്നു എന്നതു  ചെമ്മണ്ണൂർ ബോബിച്ചായൻ നമ്മുടെ അമ്മായി അപ്പൻ അല്ലാത്തതിനാൽ  മറ്റെന്തെങ്കിലും  ലാഭം  ഉണ്ടാക്കാനുള്ള വ്യാപാര തന്ത്രമാണെന്നും കണക്ക് കൂട്ടാം. ആഭരണ ശാലയുടെ ഉദ്ഘാടനം നടത്തുന്നത് കൊട്ടാരക്കാരുടെ  പട്ടിണി മാറ്റാനായിരിക്കാം എന്ന തെറ്റായ ധാരണയും നമുക്കില്ലായിരിക്കാം. ഇതെല്ലാം സഹിക്കാം, പക്ഷേ പരസ്യത്തിലെ മറ്റൊരു ഭാഗം വായിച്ചപ്പോൾ മലയാളികൾ ഇത്രക്ക് പുങ്കന്മാരാണെന്നാണോ ഈ  അച്ചായന്റെ ധാരണ എന്നത് സഹിക്കാൻ കഴിഞ്ഞില്ല.  അതായത് ഈ സ്വർണക്കടയിൽ നിന്നും  ആഭരണം വാങ്ങുന്ന ഏതൊരുവനും യൂറോപ്പ് യാത്ര നടത്തിയാൽ  കാൽ പന്ത് കളിക്കാരൻ മറഡോണായുമായിരുന്ന് ഭക്ഷണം കഴിക്കാനുള്ള അവസരം ലഭിക്കുമത്രേ!. അതായത് മ്മക്ക്  ആ വിദ്വാനോടൊപ്പം കഞ്ഞി മോന്താൻ ആദ്യം ബോബി ചെമ്മണ്ണൂർ വക ആഭരണക്കടയിൽ നിന്നും നമ്മൾ നമ്മുടെ പൈസാ  കൊടുത്ത്  ആഭരണം വാങ്ങി പിന്നെ നമ്മുടെ പൈസാ മുടക്കി യൂറോപ്പ് ടൂർ സംഘടിപ്പിച്ച്  അവിടെ ചെന്നാൽ കൂടിരുന്ന് ചട്ടിയിൽ കഞ്ഞി മോന്താമത്രേ! 10 ദിവസം അടുപ്പിച്ച് മല്ലൂസ് യൂറോപ്പ് യാത്ര നടത്തിയാൽ ഈ 10 ദിവസവും മറഡോണാ സായു  നുമ്മ മലയാളികളുമായി ഡിന്നർ മേശ പങ്കിടാൻ സമയം കണ്ടെത്തുമെന്ന്. ഒരു ഉളുപ്പുമില്ലാതെ കച്ചവട തന്ത്രങ്ങൾ ഇറക്കുമ്പോൾ അതിൽ വീഴാൻ തക്ക വിധം ഇത്രക്കും വട്ട് പിടിച്ചവരാണ് മലയാളികളെന്നാണോ ഈ കച്ചവടക്കാർ കരുതുന്നത്?  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-50151780088691599042016-10-19T09:24:00.003-07:002016-10-19T09:24:56.114-07:00
ഞാൻ താമസിക്കുന്ന ഈ  ചെറിയ പ്രദേശത്ത് മാത്രം പത്തോളം മെഡിസിന്   പഠിക്കുന്ന വിദ്യാർത്ഥികളും അതിന് തുല്യം  എഞ്ജിനീ  യറിംഗ് വിദ്യാർത്ഥികളും  ഉണ്ടെന്ന് ഒരു സ്നേഹിതനുമായുള്ള സൗഹൃദ സംസാരത്തിനിടയിൽ  അറിഞ്ഞപ്പോൾ അതിശയിച്ച് പോയി.അപ്പോൾ ഈ ചെറിയ നഗരത്തിൽ എത്ര പേർ മെഡിസിനും എഞ്ജിനീയറിംഗിനും  പഠിക്കുന്നുണ്ടാവും?! കേരളത്തിൽ മൊത്തമായി എടുത്താൽ ഇത് തന്നെ  സ്ഥിതി വിശേഷം.  സ്വാശ്രയ കോളേജുകളിൽ 60 മുതൽ 75 ലക്ഷം വരെ കൊടുത്താണ് മെഡിസിന് സീറ്റ് തരപ്പെടുത്തുന്നതത്രേ!  നാം പ്രൈമറി സ്കൂളിൽ കൊച്ച് കുട്ടികളോട് പോലും നിങ്ങൾ  ആരാകണമെന്ന  ചോദ്യത്തിന് ഡോക്ടറാകണം, എഞ്ജിനീയറാകണം, കളക്ടറാകണം, പോലീസ് ഓഫീസറാകണം  ഈ മറുപടികളാണ് ഇപ്പോൾ കിട്ടുന്നത് മെഡിസിൻ ബിരുദവും കരസ്ഥമാക്കി വർഷം തോറും  മലവെള്ള പാച്ചിൽ പോലെ ഇത്രയേറെ ഭിഷഗ്വരന്മാരെ  സൃഷ്ടിച്ച് വിടുമ്പോൾ അവർക്കുള്ള ജോലി കൂടി കണ്ട് വെക്കണമല്ലോ. അത് മരുന്ന് കമ്പനികൾ  വൈറസിനെ ഇറക്കിയോ അല്ലെങ്കിൽ മറ്റേതെങ്കിലും തരത്തിലോ  രോഗികളെ സൃഷ്ടിക്കുമായിരിക്കും. ഇപ്പോൾ തന്നെ ഡെങ്കി, മങ്കി, ചിക്കൻ, എലി, പന്നി, പക്ഷി,  ഇത്യാദി പനികൾ ഇവിടെ സുലഭമായിരിക്കുന്നു. മൺസൂൺ മഴ വരുന്നത് പോലെ എല്ലാ വർഷത്തിലും കൃത്യമായി  ഈ വക അസുഖങ്ങൾ ഇവിടെ സന്ദർശിക്കുന്നുമുണ്ട്. കുറച്ച് കാലം കൂടി കഴിയുമ്പോൾ പുതിയത് പുതിയത് വരുമായിരിക്കും.  ബേക്കറികൾ വർദ്ധിക്കുന്നതോടെ  മെഡിക്കൽ സ്റ്റോറും കൂടുമല്ലോ.  പക്ഷേ  ഇരുപത്തഞ്ച് വർഷം കഴിയുമ്പൊൾ വലിയൊരു ഭീഷണി നമ്മൾ നേരിടേണ്ടി വരുമെന്നത് തീർച്ച. ഓരോ വീട്ടിലും ഒരു ഡോക്ടറും ഒരു എഞ്ജിനീയറും/ കളക്ടറും, പോലീസ് ഓഫീസറും കാണുമായിരിക്കാം. പക്ഷേ മഷിയിട്ട് നോക്കിയാൽ ഒരു കൂലി വേലക്കാരനെ കിട്ടില്ല. ഇപ്പോൾ തന്നെ ഒരു  എലി ചത്താൽ കുഴിച്ചിടാനോ കക്കൂസ കുഴി നിറഞ്ഞത് കോരി കളയാനോ ബംഗാളിയും ആസാമീസുമാണ് ശരണം. ഇരുപത്തഞ്ച് കൊല്ലം കഴിയുമ്പോൾ അവരുടെ നാട്ടിലും സൗജന്യ റേഷനും ഇലക്ഷൻ സമ്മാനമായി ടി.വി.യും മറ്റും കിട്ടി സ്വയം പര്യാപ്തമാകുമ്പോൾ തമിഴന്മാരെ പോലെ അവരുടെ നാട്ടിൽ തന്നെ ടി.വി.യുടെ മുമ്പിൽ മയങ്ങി ഇരുന്നോളും. അന്ന് ഈ ഡോക്ടറന്മാരും കളക്ടറന്മാരും  കൂലി വേലക്കാരൻ ഓഫീസിട്ട് ഇരിക്കുന്നിടത്ത് ക്യൂ നിൽക്കും. കൂലി വേലക്കാരൻ ഇന്ന് ഡോക്ടറന്മാർ ഗമയിൽ ഇരുന്ന് തുണ്ട് എഴുതുന്നത് പോലെ  ക്യൂവിൽ നിൽക്കുന്നവർക്ക്  തുണ്ട് എഴുതി തീയതി അനുവദിക്കും, ഇത്രാം തീയതി നാം നിങ്ങളുടെ വീട് സന്ദർശിച്ച് ഉദ്ദിഷ്ട കാര്യം നിർവഹിക്കുന്നതായിരിക്കും എന്ന് ഉത്തരവിറക്കും. ഡോക്ടറന്മാർ ആ ഉത്തരവ് ശിരസാ വഹിച്ച് കൂലി വേലക്കാരൻ വരാമെന്ന് തീയതി പ്രതീക്ഷിച്ച് കണ്ണിലെണ്ണ ഒഴിച്ച് കാത്തിരിക്കുമെന്ന് തീർച്ച.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com1tag:blogger.com,1999:blog-4073231692109195740.post-36439282342409138332016-10-17T09:57:00.001-07:002016-10-17T09:58:17.597-07:00
അടുത്ത കാലത്ത് ഉണ്ടായ  സിനാന്റെ   ആശുപത്രി വാസം  ഞങ്ങളെ പരിഭ്രാന്തരാക്കിയെങ്കിലും  അവിടന്ന് പോന്നതിന് ശേഷം ഇപ്പോൾ കാണപ്പെടുന്ന  അവന്റെ പ്രസന്നത ഞങ്ങളെ അതിയായി സന്തോഷിപ്പിക്കുന്നു. പ്രാർത്ഥനകളാൽ മുകളിൽ ഇരിക്കുന്നവൻ  കനിഞ്ഞത് കൊണ്ട് 30 സെക്കന്റ് വരെ  പരസഹായം കൂടാതെ  നിൽക്കാനിപ്പോൾ  അവന് കഴിയുന്നുണ്ട്. ആ ദയാവാരിധി ഇനിയും കനിയുമ്പോൾ കൂടുതൽ കൂടുതൽ പുരോഗമനം അവന്റെ  ജീവിതത്തിലുണ്ടാകുമെന്ന പ്രതീക്ഷയിലാണ് ഞങ്ങൾ. പ്രതീക്ഷയാണല്ലോ എപ്പോഴും ജീവിതത്തിൽ വെളിച്ചം നൽകുന്നത്. പ്രസവാനന്തരം  സ്വകാര്യ ആശുപത്രിയിലെ ഇങ്ക്വിബേറ്ററിലെ മൂന്ന് ദിവസത്തെ ജീവിത കാലത്ത് ഡോക്ടറുടെ  അശ്രദ്ധ  അവന്റെ തലച്ചോറിലെ  വെയിനിന് ഹാനി വരുത്തുകയും തൽഫലമായി അവന്റെ  കൃമാനുസരണമുള്ള വളർച്ചയെ മന്ദീഭവിപ്പിക്കുകയും ചെയ്തു. സിനാനെ പോലുള്ള കുട്ടികൾ ലോകത്തിൽ  ഇനിയും ഉണ്ടായേക്കാം  അവരുടെ അനുഭവങ്ങൾ , ചികിൽസ, പരിഹാര മാർഗങ്ങൾ പങ്ക് വെക്കാൻ ഏറെയുണ്ടാകും, അതിനാലാണ്  വ്യക്തിപരമായ വിഷയങ്ങൾ എപ്പോഴുമെപ്പോഴും പോസ്റ്റ് ചെയ്യുന്നത്.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com1tag:blogger.com,1999:blog-4073231692109195740.post-91267430722757351242016-10-15T09:46:00.001-07:002016-10-15T09:46:05.324-07:00
കോടതിയുടെ വാർത്തകൾ റിപ്പോർട്ട് ചെയ്യുന്നതിന് പത്ര പ്രവർത്തകർക്ക് യാതൊരു തടസ്സവും ഏർപ്പെടുത്തിയിട്ടില്ല എന്ന് ബഹുമാനപ്പെട്ട ഹൈക്കോടതി രജിസ്റ്റാർ അറിയിച്ചിരിക്കുന്നതായി പത്ര വാർത്ത. കോടതിയിലെത്തിയ പത്ര പ്രവർത്തകരെ  അവരുടെ ജോലി തടസ്സപ്പെടുത്തി കോടതിയിൽ നിന്നും അഭിഭാഷകർ ബലമായി  തിരിച്ചയച്ചു  എന്ന്  തിരുവനന്തപുരം കോടതിയിൽ നടന്നതായി പറയപ്പെടുന്ന  സംഭവം  റിപ്പോർട്ട് ചെയ്ത് വന്നതും  ഇതേ ദിവസത്തെ പത്രത്തിൽ തന്നെ. കോടതിയിലെ വാർത്തകൾ തമസ്കരിക്കുന്നത് മൂലം പൊതുജനങ്ങളുടെ അറിയാനുള്ള അവകാശം ഹനിക്കപ്പെടുന്നതായി അഭിഭാഷകനും  ചാനലിലെ സ്ഥിരം  സാന്നിദ്ധ്യക്കാരനുമായ സബാസ്റ്റ്യൻ പോൾ.  യു.ഡി.എഫിലെ തലമൂത്ത നേതാക്കളെല്ലാം  പത്രക്കാർക്ക് പിൻ തുണയായുണ്ട്. (ഈ പത്രക്കാർക്ക് അവരെ പ്രതി പക്ഷത്തിരുത്തിയതിൽ മുഖ്യ പങ്ക് ഉണ്ടായിരുന്നു എന്നത് ഭരണ കക്ഷിയോടുള്ള അതി  വൈരാഗ്യത്താൽ അവർ മറന്നിരിക്കുന്നു എന്നതാണ് രസകരം) ജനങ്ങളുടെ  അറിയാനുള്ള  അവകാശം ഹനിക്കപ്പെടുന്നത്  ഈ ജനാധിപത്യ യുഗത്തിൽ പൊറുക്കാനാവാത്ത തെറ്റാണ്. എങ്കിൽ  അതേ ജനങ്ങൾക്ക്  മറ്റൊരു കാര്യം അറിയാനുള്ള അവകാശം ഉണ്ട്, അത് പത്രക്കാർ തമസ്കരിച്ചിരിക്കുന്നു എന്നത്  പരമ സത്യം. അതായത് കഴിഞ്ഞ ജൂലൈ മുതലുള്ള ഈ കലാ പരിപാടിയിൽ   എതിർ കക്ഷിയായ അഭിഭാഷകർക്ക്  എന്താണ് പറയാനുള്ളത് എന്ന് എപ്പോഴെങ്കിലും  ഈ പത്രക്കാർ റിപ്പോർട്ട് ചെയ്തിട്ടുണ്ടോ?പാലമിട്ടാൽ അങ്ങോട്ടും ഇങ്ങോട്ടും കടക്കണം.  തിരുവനന്തപുരം കോടതിയിൽ നടന്ന ആദ്യത്തെ തെരുവ് യുദ്ധത്തിൽ അഭിഭാഷകർ പത്രക്കാരെയും പത്രക്കാർ അഭിഭാഷകരെയും കൈകാര്യം ചെയ്യുന്നത്  ചാനലിലൂടെ മാലോകരെല്ലാം കണ്ടതാണ് (ഈയുള്ളവൻ അത്  അന്ന്  നേരിൽ കണ്ടിരുന്നു) പത്രക്കാരെ അഭിഭാഷകർ കള്ള് കുപ്പി വെച്ചെറിഞ്ഞ് എന്ന് വരെ റിപ്പോർട്ട് ചെയ്യപ്പെട്ട ആ സംഭവത്തിൽ   മലയാളത്തിലെ ഏതെങ്കിലും പത്രത്തിൽ  പത്രക്കാർ തിരിച്ചും ആക്രമിച്ചു എന്ന് റിപ്പോർട്ട് ചെയ്തിരുന്നോ? എറുണാകുളത്തെ അഭിഭാഷകൻ  സ്ത്രീയെ കയ്യേറ്റം ചെയ്ത കേസിൽ പോലീസ് ഭാഷ്യം അല്ലാതെ പ്രസ്തുത അഭിഭാഷകന് പറയാനുള്ളത് ഏതെങ്കിലും പത്രത്തിൽ  അച്ചടിച്ചിരുന്നോ? കേസ് കോടതി തെളിവെടുത്ത് അപരാധിയോ നിരപരാധിയോ എന്ന്  പിന്നീട് തീരുമാനിച്ചോട്ടെ. അതിനു മുമ്പ് തന്നെ കേസിൽ കുറ്റം ചുമത്തപ്പെട്ട ആളെ മാധ്യമങ്ങൾ ശീക്ഷിക്കുന്നത്   ഏത് നീതിയും ന്യായവും വെച്ചിട്ടാണ്. ഇപ്പോഴത്തെ ഈ പ്രശ്നങ്ങൾ തീരാൻ ഒന്നേയുള്ളൂ മാർഗം.  അഭിഭാഷകർക്ക് ഈ പ്രതിസന്ധിയെ പറ്റി  എന്താണ്` പറയാനുള്ളത് എന്ന് പത്രങ്ങൾ സത്യ സന്ധമായി റിപ്പോർട്ട് ചെയ്യുക. അതിനായി കൂടിക്കാഴ്ചക്ക് ചെല്ലുമ്പോൾ അഭിഭാഷകർ ഉപദ്രവിക്കും എന്ന് ഭയമുണ്ടെങ്കിൽ ഏതെങ്കിലും മദ്ധ്യസ്ത സാന്നിദ്ധ്യത്തിൽ ആ അഭിമുഖം ഏർ പ്പെടുത്താവുന്നതേ ഉള്ളൂ. അവരുടെ പ്രസ്താവനക്ക്  പത്രക്കാർക്കുള്ള മറുപടി അവരും പ്രസിദ്ധപ്പെടുത്തട്ടെ. ജനങ്ങൾ  ഈ രണ്ട് വാർത്തകളും വായിക്കട്ടെ. ന്യായം ആരുടെ ഭാഗത്ത് എന്ന് അപ്പോൾ വെളിവാകും. പത്രക്കാരുടെ ഭാഗത്താണ് ന്യായമെങ്കിൽ ജനങ്ങൾ  തീർച്ചയായും അവരോടൊപ്പം കാണും എന്നുറപ്പ്.  അല്ലാതെ ഏകപക്ഷീയമായ വാർത്തകൾ പത്രധർമ്മത്തിന് ഒട്ടും ചേരുന്നതല്ല.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-19074785719678424192016-10-10T09:18:00.001-07:002016-10-10T09:18:27.411-07:00
പണ്ട് കാലത്ത്  പറമ്പിൽ എന്തെങ്കിലും ഭക്ഷണ അവശിഷ്ടങ്ങൾ വീണാൽ  ആ നിമിഷം കാക്കയും പൂച്ചയും കൂടി  അത്  ആഹരിച്ച് സ്ഥലം മാലിന്യ മുക്തമാക്കും. അന്ന്  ഉച്ചിഷ്ടം അപൂർവമായിരുന്നു കാരണം മനുഷ്യന്  വേണ്ട ആഹാരം പോലും  നിറയെ കിട്ടാത്ത പട്ടിണിക്കാലമായിരുന്നല്ലോ  അത്. അന്ന് സോപ്പ് പുറത്ത് മറന്ന് വെച്ചാൽ  കാക്ക അപ്പോൾ തന്നെ അത് അടിച്ച് മാറ്റും. നീല നിറത്തിലുള്ള  സ്പാരോ എന്ന വാഷിംഗ് സോപ്പ് കാക്കക്ക്  വലിയ പ്രിയമായിരുന്നു. ലെക്സ് കണ്ണ് തപ്പിയാൽ കടത്തിക്കൊണ്ട് പോയി  കൊത്തി നോക്കി  ഉപേക്ഷിക്കും. കാലം കടന്ന് പോയപ്പോൾ പട്ടിണിയും  മാറി പോയി. പറമ്പിൽ മാലിന്യം കൂമ്പാരമായി തുടങ്ങിയാലും  കാക്കക്കും പൂച്ചക്കും ഒന്നും വേണ്ടാ.  കറി പുരളാത്ത ചോറ് അവർ തിരിഞ്ഞ് നോക്കില്ല. പറോട്ടാ മുറ്റത്തേക്കിട്ടാൽ  കാക്ക മരക്കൊമ്പിലിരുന്ന്  "അതിൽ ഇറച്ചി  ചാറ് പുരട്ടിയിട്ടുണ്ടോ ഇല്ലാ എങ്കിൽ എനിക്ക് വേണ്ടാ" എന്ന് പറയുന്നിടം വരെ  എത്തിചേർന്നിരിക്കുന്നു സ്ഥിതിഗതികൾ. നാട്ടിലെ പട്ടിണീ മാറിയതോടെ നാലുചുറ്റുമുള്ള ജീവികൾക്കും സുഭിക്ഷമാണ്.  എന്റെ  നല്ല പാതി  പാവപ്പെട്ടവർക്ക്  ആഹാരം കൊടുക്കുക എന്ന ഒരു നേർച്ച പരിപാടി സാധാരണ ചെയ്യാറുണ്ടായിരുന്നു.വീട്ടിൽ കുട്ടികൾക്ക് രോഗം വരുമ്പോഴോ വിഷമങ്ങൾ  ഉണ്ടാകുമ്പോഴോ അവൾ ഈ  പരിഹാരക്രിയ  അനുവർത്തിക്കാറുണ്ട്. പാവപ്പെട്ടവരെ കണ്ടെത്തേണ്ട ജോലി  എനിക്കാണ്. സമയ കുറവ് കാരണം ഞാൻ പാവപ്പെട്ട ഈ അന്വേഷണം പള്ളി മുറ്റത്തേക്ക്  ചുരുക്കും. " അമ്മാ തായേ ! വിശപ്പിന് വല്ലതും തരണേ" എന്ന് വിളിച്ച്കൊണ്ടിരിക്കുന്ന ധാരാളം പട്ടിണീക്കാർ എല്ലാ വെള്ളിയാഴ്ച ഉച്ച നേരത്തും അവിടെ സുലഭമായി  കാണാറുണ്ട്. അങ്ങിനെ കഴിഞ്ഞ ദിവസം അടുക്കളയിൽ നിന്നും കിട്ടിയ ഉത്തരവ് നടപ്പിലാക്കാനായി  പള്ളി മുറ്റത്തെ ഒരു വിശപ്പ വിളിക്കാരനെ സമീപിച്ച്  ഞാൻ വിഷയം അവതരിപ്പിച്ചു. "എന്റെ കൂടെ വീട്ടിൽ വന്നാൽ ഇന്നത്തെ ആഹാരം അവിടന്ന് ആകാം " എന്ന് ഉണർത്തിച്ചു. അദ്ദേഹം എന്നെ ഗൗരവത്തോടെ നോക്കിയിട്ട് അരുളി. " വല്ല പത്ത് രൂപാ കിട്ടുന്ന സമയമാണ് സാറേ! ഇപ്പോൾ , കുറച്ച് കഴിഞ്ഞ് വാ നമുക്ക് ആലോചിക്കാം...അമ്മാ...തായേ! വിശപ്പിന് വല്ലതും തരണേ എന്ന  അനുപല്ലവി ആ അരുളലിനോടൊപ്പം കൂട്ടി ചേർക്കുകയും ചെയ്തു.അദ്ദേഹത്തിന്റെ ജോലി സമയം തീരാനായി കാത്ത് നിന്നപ്പോൾ എനിക്ക് വിശപ്പ് കയറി വീണ്ടും അദ്ദേഹത്തെ സമീപിച്ച് ഞാൻ ആവശ്യം ഉണർത്തിച്ചു . സാറിന്റെ വീട് അടുത്താണോ, വണ്ടി ഉണ്ടോ സാറേ..." അയാളുടെ  ചോദ്യം കേട്ട് എന്റെ കാലിൽ നിന്നും ഇരച്ച് കയറി വന്ന അരിശം അപ്പാടെ വിഴുങ്ങിയിട്ട് മാറി നിന്ന് ഞാൻ എന്റെ ഇണയെ ഫോണിൽ വിളിച്ചു" എടോ, ഇവന്മാർക്ക് ആഹാരം കൊടുത്താൽ   മുകളിൽ ഇരിക്കുന്നവൻ  ആകാശത്ത് നിന്നും വടിയുമായി ഇറങ്ങി വന്ന് എന്നെയും നിന്നെയും നല്ല  പെരുക്ക്  തരും, നീ ചോറ് പൊതികളായി കെട്ടി വെക്കുക, സർക്കാർ ആശുപത്രിയിൽ രോഗികൾക്ക് കൂട്ടിരിക്കുന്ന മാനക്കേടിനാൽ ആവശ്യം ഉന്നയിക്കാൻ മടിക്കുന്ന    പാവപ്പെട്ട ആരെങ്കിലും കാണും വാർഡ് നഴ്സിനോട് തിരക്കി  നമുക്ക് അവർക്ക് കൊടുക്കാം...അതാണ് നല്ലത്.." എന്ന് പറഞ്ഞു വിശപ്പുള്ളവരുടെ അന്നത്തെ അന്വേഷണം അവസാനിപ്പിച്ചു.    ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com1tag:blogger.com,1999:blog-4073231692109195740.post-56821835895078228442016-10-01T10:45:00.003-07:002016-10-01T10:45:52.601-07:00
പത്രക്കാർക്ക്  ജഡ്ജിന്റെ ചേംബറിലും സ്റ്റെനോയുടെ  റൂമിലും കയറി വാർത്ത ശേഖരിക്കാനുള്ള അനുവാദത്തിനായി നടത്തുന്ന സമരം കാണുമ്പോൾ  മനസിൽ പഴയ ഓർമ്മകൾ കടന്ന് വരുന്നു. പിൽക്കാലത്ത് ഇതര സംസ്ഥാനങ്ങളിലെ ഹൈക്കോടതിയിൽ  വരെ ജസ്റ്റിസ് ആയി ജോലി നോക്കി ഇരുന്ന ഒരു ന്യായാധിപൻ കൊട്ടാരക്കരയിൽ  സബ് ജഡ്ജായി വന്നപ്പോൾ താമസിച്ചിരുന്നത്  ശിവ ക്ഷേത്രത്തിലേക്ക്  പോകുന്ന റോഡിന് സമീപം  ഇപ്പോൾ എം.എൽ.എ. ആയ ഐഷ പോറ്റി  താമസിക്കുന്ന വീടിലായിരുന്നു . അതിന് സമീപം താമസിച്ചിരുന്ന ഒരു  അദ്ധ്യാപകൻ  രാഷ്ട്രീയ സംബന്ധമായ കേസിലെ പ്രതിയായി.  സബ് ജഡ്ജിന് അസിസ്റ്റന്റ് സെഷൻസ് ജഡ്ജിന്റെ അധികാരം കൂടിയുണ്ട് .  കേസിൽ ചുമത്തപ്പെട്ട കുറ്റം നേരത്തെ പറഞ്ഞ  സബ് ജഡ്ജിന്റെ കോടതിയുടെ പരിധിയിൽ വരുന്നതായിരുന്നു. തന്റെ അയൽ വാസി    തന്റെ മുമ്പിൽ വിസ്തരിക്കുന്ന  ഒരു കേസിലെ പ്രതിയായി വന്നതിനാൽ ജഡ്ജ് ആ കേസ്  തന്റെ കോടതിയിൽ നിന്നും മാറ്റാൻ ഉയർന്ന കോടതിക്ക് കത്തയക്കുകയും  കേസ്  മറ്റൊരു കോടതിയിലേക്ക് മാറ്റ്പ്പെടുകയും ചെയ്തു.  അദ്ധ്യാപകൻ പിന്നീട് ആ കേസിൽ  വിചാരണ ദിവസങ്ങളിലെല്ലാം  വിദൂര സ്ഥലത്തുള്ള കോടതിയിൽ പോകേണ്ടി വന്നു.ചങ്ങനാശേരിക്കാരനായ  മറ്റൊരു ജഡ്ജ്  കോടതിയിൽ ചാർജെടുത്ത് കുറേ ദിവസങ്ങൾക്ക് ശേഷം  തന്റെ ഒരു ബാല്യകാല സുഹൃത്ത്  കൊട്ടാരക്കരയിൽ താമസമുണ്ടെന്നും അദ്ദേഹത്തെ കണ്ടെത്താൻ മാർഗമുണ്ടോ എന്നും എന്നോട് ആരാഞ്ഞു. പേരും വിലാസവും പറഞ്ഞപ്പോൾ  ആളെ എനിക്ക് മനസിലായി. ഒരു ഹൈസ്കൂൾ ഹെഡ്മാസ്റ്ററായിരുന്നു കക്ഷി. അദ്ദേഹവുമായുള്ള കൂടിക്കാഴ്ച തരപ്പെടുത്തുന്നതിന്  മുമ്പ്  ജഡ്ജ് പതുക്കെ എന്നോട് ചോദിച്ചു" അയാൾക്ക് ഈ കോടതിയിൽ കേസൊന്നുമില്ലല്ലോ?!" പൊതുജനങ്ങൾ വെളിയിൽ നിന്ന് കാണുന്നത് പോലല്ല ഒരു ന്യായ്ധാപന്റെ ജീവിതം. അവർക്ക് എത്ര കനത്ത ശമ്പളം ലഭിക്കുന്നെങ്കിൽ  പോലും ജീവിതം ഒരു തുറന്ന ജെയിലിൽ എന്ന പോലെയാണ്. ഒരു അഭിഭാഷകന്റെ കാറിൽ അവർ കയറാൻ പാടില്ല. വക്കീലിന്റെ വീട് വാടകക്ക് എടുത്ത് താമസിക്കാൻ പാടില്ല . തന്റെ അധികാര പരിധിയിലുള്ള സ്ഥലത്തെ ആരുമായും ഉറ്റ സൗഹൃദം പുലർത്താൻ കഴിയില്ല.  എന്തിന് ഉള്ളിൽ അൽപ്പം കലാസ്വാദനം ഉള്ള ആളാണെങ്കിൽ പോലും  ഒരു ഗാനമേളയിൽ പോയി കേൾക്കാനോ  അമ്പലത്തിലെ ഉൽസവത്തിന് പോയി സാധാരണക്കാരനെ പോലെ മുണ്ട് മാടിക്കെട്ടി  കറങ്ങി നടക്കാനോ പാടില്ല. ഒരു ചായ കുടിക്കണമെങ്കിൽ  പ്യൂണിനെ  കൊണ്ട് വരുത്തി കുടിക്കാനേ കഴിയൂ, ചായക്കടയിൽ പോയി ഇരുന്ന് കഴിക്കാൻ സാധിക്കില്ല. ഉച്ചക്ക് ഊണ് വീട്ടിൽ നിന്നും കൊണ്ട് വന്നില്ലെങ്കിൽ നല്ല ഹോട്ടൽ തിരക്കി പോയി  ആഹാരം കഴിക്കാനും കഴിയില്ല. കോടതി ജീവനക്കാർക്ക്  ഉത്തരവുകൾ ഒപ്പിടുന്നതിന് പോലും റിപ്പോർട്ടിംഗ് ടൈം എന്നൊരു സമയത്ത് മാത്രമേ കഴിയൂ.. ചുരുക്കത്തിൽ ജീവനക്കാർക്ക് പോലും അദ്ദേഹവുമായി അടുത്ത് ഇടപഴകാൻ  കഴിയില്ല.  ഇതെല്ലാം  ഒരു ന്യായാധിപൻ ഇതര ശുപാർശകൾക്ക് വശം വദനാകാതിരിക്കാൻ ജൂഡീഷ്യറിയിൽ  പാലിക്കുന്ന മാർഗരേഖകളാണ് .ഇനിയും പലതുമുണ്ടെങ്കിലും  വിസ്താര ഭയത്താൽ ഇവിടെ കുറിക്കുന്നില്ല. ജഡ്ജ്   വിധി ന്യായം കേട്ടെഴുത്ത് നൽകുന്നത്  പകർത്തി എഴുതുന്ന സ്റ്റനോഗ്രാഫറും(കോൺഫിടൻഷിയൽ അസ്സിസ്റ്റന്റ്) വിധി ന്യായം പുറത്ത് വരുന്നത് വരെ  അതിന്റെ രഹസ്യ സ്വഭാവം കാത്ത് സൂക്ഷിക്കാൻ  ബാദ്ധ്യസ്തയായതിനാൽ പബ്ബ്ലിക്കുമായുള്ള   അടുപ്പം  കുറച്ചാണ് ജീവിക്കുന്നത്. ഇത്രത്തോളം കർശനത പാലിക്കുന്ന ഒരു സംവിധാനത്തിലേക്ക്  വടിയും നീട്ടി പിടിച്ച് ചാനൽകാരും  പത്രക്കാരും കയറി ചെന്ന്  ജഡ്ജിന്റെ ചേമ്പറിൽ കയറണം സ്റ്റനോഗ്രാഫറെ കാണാൻ അനുവാദം വേണമെന്നൊക്കെ പറയുന്നത് ശുദ്ധ അസംബന്ധമാണ്. കളക്ടറേയും തഹസിൽദാറെയും  പോലീസ് ഓഫീസറെയും  ഇന്റർവ്യൂ നടത്തുന്നത് പോലെ ചോദ്യങ്ങൾക്ക് ഉത്തരം കിട്ടാൻ ഒരു ന്യായാധിപനെ സമീപിക്കാൻ  ശ്രമിക്കുന്നത് മൗഡ്യമാണ്. അപ്പോൾ കോടതി വാർത്തകൾ ജനങ്ങൾ അറിയേണ്ടെ എന്ന സ്വാഭാവിക ചോദ്യം ഉയരും. മാധ്യമക്കാരും അഭിഭാഷകരുമായുള്ള സംഘർഷം തുടങ്ങുന്നതിന് മുമ്പ്  വാർത്തകൾ സുലഭമായി  ജനങ്ങൾക്ക് ലഭിച്ചിരുന്നല്ലോ. ആ സംവിധാനം  ഇപ്പോഴും ഉണ്ട്.   വാർത്തകൾ ലഭിക്കും ജനങ്ങൾ അറിയും, അപ്രകാരമുള്ളോരു രീതിക്ക്  ഒരു അഭിഭാഷകരും വഴക്കുമായി വരില്ല.  ഇപ്പോൾ അതൊന്നുമല്ല ആവശ്യം. മാധ്യമക്കാർ എന്ന് പറഞ്ഞാൽ എന്തും സാധിച്ച് കൊടുക്കണം എന്ന നിലയിലാണെന്നും നീതിന്യായ വ്യവസ്തയും അതിന് കീഴ്പ്പെടണമെന്ന നിർബന്ധ ബുദ്ധി മാത്രമാണിപ്പോഴത്തെ ബഹളത്തിന്  പിന്നിൽ.   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com1tag:blogger.com,1999:blog-4073231692109195740.post-21472874478302393812016-09-29T10:17:00.001-07:002016-09-29T10:17:20.783-07:00
ഇരു ചക്ര വാഹനങ്ങളും പെണ്ണുങ്ങളും.
കഴിഞ്ഞ ഓണക്കാലത്ത്  സ്റ്റാൻടിൽ  പതിവിന് വിപരീതമായി ആട്ടോ റിക്ഷാകൾ ഓട്ടമില്ലാതെ നിരന്ന് കിടക്കുന്നത് കണ്ട് പരിചയക്കാരനായ ഒരു ആട്ടോ ഡ്രൈവറോട്  കാരണം തിരക്കി. "പഴയ കാലമെല്ലാം പോയി സാറേ! ഗിയറില്ലാത്ത ആക്റ്റീവാ പോലുള്ള സ്കൂട്ടറുകൾ  സ്ത്രീകൾ ഉപയോഗിക്കാൻ തുടങ്ങിയതോടെ ആട്ടോയുടെ പ്രസക്തി ഇല്ലാതെ വരുകയാണ്. ഒരു വീട്ടിലെ രണ്ട് സ്ത്രീകൾ അതിൽ യാത്ര  ചെയ്യുമ്പോൾ  മാർക്കറ്റിൽ പോകാനും ഷോപ്പിംഗ് നടത്താനും കുട്ടിയെ സ്കൂളിൽ കൊണ്ട് വിടാനും  ആട്ടോ വിളിക്കേണ്ട  ആവശ്യം ഇല്ലാ . പുരുഷന്മാർ നേരത്തെ തന്നെ രണ്ട് വീലിന് മുകളിലായി കഴിഞ്ഞു. സ്ത്രീകളിൽ ഈ ജ്വരം പെട്ടെന്നാണ് പകരുന്നത്.അയലത്തെ പെണ്ണ് ആക്റ്റീവാ വാങ്ങിയാൽ  അടുത്ത ദിവസം തന്നെ ഈ വീട്ടിലെ പെണ്ണും കടമെടുത്തായാലും  ഒരെണ്ണം വാങ്ങിക്കൊള്ളും. ആർ.ടി.ഓ. ഓഫീസിൽ  ഡ്രൈവിംഗ്  ടെസ്റ്റിന് പുരുഷന്മാരേക്കാളും കൂടുതലാണ് സ്ത്രീകൾ ഇപ്പോൾ.പകൽ സമയത്തെ ആട്ടോ ഉപയോഗം കഴിഞ്ഞ കൊല്ലത്തേക്കാളും ഈ വർഷം പകുതി മാത്രമാണ്  ഉള്ളത്.  അയാൾ പറഞ്ഞതിൽ വാസ്തവമുണ്ടെന്ന് റോഡിലൂടെ  വനിതകളുമായി ചീറി പായുന്ന ഇരു ചക്ര വാഹനങ്ങൾ  തെളിയിക്കുന്നു.    ആട്ടോ റിക്ഷാക്കാരന് വരവ് കുറഞ്ഞെങ്കിലും  മറ്റൊരു കൂട്ടർക്ക് കൊയ്ത്ത് കാലമായിരിക്കുമെന്ന്  തോന്നുന്നു. ഡോക്ടറന്മാർക്കും മരുന്ന് കമ്പനികൾക്കും സുവർണ കാലമാണ്  വരാനിരിക്കുന്നത്. അൽപ്പമായി നടക്കാനെങ്കിലും കിട്ടിക്കൊണ്ടിരുന്ന  സാദ്ധ്യത ഇരു ചക്ര വാഹനങ്ങൾ വഴി നഷ്ടമാകുന്നു എന്നത് ഒരു സത്യം മാത്രം.ഇരു  ചക്ര കുതിരയുടെ പുറത്ത് ചാടി കയറി കഴിഞ്ഞാൽ പിന്നെ ഇറങ്ങുന്നത് ഉദ്ദേശ സ്ഥലത്ത് മാത്രം മതി. ഒട്ടും വ്യായാമം ഇല്ലാത്ത അവസ്ഥ ആണ് സ്ത്രീകൾ നേരിടാൻ  പോകുന്നത്. അരി ഇടിയും നെല്ല് കുത്തും മുളക് അരപ്പും മുത്തശ്ശി കഥകളായി മാറി കഴിഞ്ഞ ഈ കാലത്ത് കിണറിൽ നിന്നും വെള്ളം പോലും വലിച്ച് കയറ്റേണ്ട അവസ്ത ഇല്ലാതായിരിക്കുന്നു. വിറക് കീറലും തീ ഊതലും എങ്ങോ പോയി മറഞ്ഞു. ഒരു തള്ള വിരലിന്റെ ആക്ഷൻ സ്വിച് ഇടാൻ മതിയാകുമ്പോൾ വീട്ട്  ജോലികൾ ശടേന്ന്  തീർന്ന് കിട്ടുന്നു. ബാക്കി സമയം  സീരിയലിന്റെ മുമ്പിലും. ദേഹമനങ്ങാൻ ഒരു സാദ്ധ്യതയുമില്ല എന്നത്  തികച്ചും സത്യം.  പ്രമേഹവും കൊളസ്ട്രോളും തുടർന്ന് രക്ത സമ്മർദ്ദവും ഹൃദയാഘാതവും  ചെറുപ്പക്കാരെ പോലും വേട്ടയാടാൻ കാരണം  വ്യായാമ കുറവ് മാത്രമാണ് എന്ന്  തിരിച്ചറിഞ്ഞ്  വ്യായാമത്തിനായി സമയം കണ്ടെത്തിയാൽ നന്ന്.   ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com3tag:blogger.com,1999:blog-4073231692109195740.post-91126803595479231622016-09-27T09:43:00.001-07:002016-09-27T09:43:38.778-07:00
മൂന്ന് ചക്കകളും സിഗ്നൽ തെറ്റിച്ച് ഓടിച്ച കാറും
രാവിലെ നടക്കാനിറങ്ങിയപ്പോൾ  നിരത്തിൽ കണ്ട ഒരു കാഴ്ച. വലത് വശത്തേക്ക് സിഗ്നൽ ലൈറ്റ് കത്തിച്ച് കാണിച്ച് വരുന്ന ഒരു കാർ വലത് വശത്തേക്ക് തിരിയാതെ നേരെ  മുമ്പോട്ട് വന്നു. വീട്ടിൽ നിന്നിറങ്ങിയപ്പോൾ വലത് വശത്തേക്ക് തിരിയാനായി അയാൾ ഇട്ട സിഗ്നൽ ലൈറ്റ്   ഓഫാക്കാൻ കാറ്കാരൻ മറന്നതായിരിക്കാം. കാറ് വലതേക്ക് തിരിയുമെന്ന് കരുതി  ഒരു ബൈക്ക്  യാത്രികർ നേരെ എതിർ വശത്തേക്ക് അതായത്  കാറിന്റെ നേരെ മുമ്പിലേക്ക് ബൈക്ക് ഓടിച്ച് പോയി.ബൈക്കിൽ 3 പേരുണ്ട്. മൂന്നെണ്ണവും ഹാർമോൺ കുത്തി വെച്ച കോഴി ഇറച്ചി കഴിക്കുന്നവരാണെന്ന് വ്യക്തമാക്കുന്ന വിധം ശരീര പുഷ്ടി ഉള്ളവർ, മൂന്ന് ഗുണ്ട് മണികൾ. ഏറ്റവും പുറകിൽ ഇരിക്കുന്നവന്റെ ചന്തി പകുതി പുറത്ത് കിടക്കുകയാണ്. നേർക്ക് നേർ വന്ന രണ്ട് ശകടങ്ങളും  കൂട്ടിമുട്ടി. തക്ക സമയത്ത് ബ്രേക്കിൽ കാറ്കാരന്റെ കാൽ അമർന്നതിനാൽ മൂന്ന് ചക്കകളും  റോഡിൽ മലർന്ന് വീണതൊഴിച്ചാൽ  വലിയ കുഴപ്പമില്ലാതെ കാര്യം കഴിച്ച് കൂട്ടി. തറയിൽ നിന്നും എഴുന്നേറ്റ് വന്ന  മൂന്ന് ന്യൂജന്മാരോടും കാറിൽ വന്ന മാന്യൻ ശ്രേഷ്ട ഭാഷ  സംസാരിച്ചു. ഗുണ്ട്കൾ അതേ ഭാഷയിൽ ഉത്തരവും നൽകി.വലത്തോട്ട്  സിഗ്നൽ കാട്ടി ഇടത്തോട്ട് വണ്ടി വിടുന്നത് എവിടത്തെ  നിയമമാണെടാ....പുത്രാ.....എന്ന് ബൈക്ക്കാരും , ഇനിയും 10 ചക്കകളെ കൂടി കയറ്റി യാത്രചെയ്യെടാ  എന്നാലേ തക്ക സമയത്ത് ബ്രേക്ക് ചവിട്ടാൻ കഴിയൂ....ആവശ്യമില്ലാത്ത രോമമേ .എന്ന്  കാറുകാരനും മൊഴിഞ്ഞു..കുറേ നേരം വാഗ്വാദം നടന്നപ്പോൾ കൂടിയിരുന്നവർ ഇരുകൂട്ടരേയും സമാധാനപ്പെടുത്തി വിട്ടു. ആവശ്യത്തിന് ഉപയോഗിച്ച സിഗ്നൽ ലൈറ്റ് ഓഫാക്കാൻ മറന്ന കാറുകാരനും അനുവദിച്ചതിലും കൂടുതൽ ആൾക്കാരെ കയറ്റി യാത്ര ചെയ്ത ന്യൂ ജനറേഷൻ കുട്ടികളും  ഈ കാര്യത്തിൽ ഒരേ പോലെ കുറ്റക്കാരാണ്. സിഗ്നൽ തെറ്റിച്ച് ഓടിച്ച കാറ്കാരനിൽ നിന്നും ബൈക്ക് വെട്ടിച്ച് ഒഴിഞ്ഞ് മാറാനോ ബ്രേകിടാനോ  രണ്ട് തടിയന്മാരെയും വെച്ച്  ബൈക്ക് ഓടിച്ച മൂന്നാമത്തെ തടിയന്  പറ്റാതെ വന്നു റോഡ് അപകടങ്ങളിൽ ഒട്ടും പുറകിലല്ലാത്ത നമ്മുടെ കൊച്ച് സംസ്ഥാനത്ത് അത്തരം അപകടങ്ങൾക്ക് കാരണം പ്രധാനമായത് അശ്രദ്ധയും നിയമ ലംഘനവും മാത്രമാണ്.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com2tag:blogger.com,1999:blog-4073231692109195740.post-81220696534427842602016-09-24T10:12:00.000-07:002016-09-24T10:12:35.189-07:00
യൂസ് ആന്റ് ത്രോ അതായത് പച്ചമലയാളത്തിൽ പറഞ്ഞാൽ ഉപയോഗിക്കുക, വലിച്ചെറിയുകഎന്ന്. അതാണ് ഈ നാട്ടിലെ ഇപ്പോഴത്തെ രീതി.അത് ശരിവെക്കുന്ന രീതിയിൽ ഒരു കണക്ക് പുറത്ത് വന്നിരിക്കുന്നു. കേരളത്തിൽ മണിക്കൂറിൽ അഞ്ച് വിവാഹ മോചനം. ആറ് മാസത്തിനിടയിൽ രജിസ്റ്റർ ചെയ്തത് 25000 ൽ പരം വിവാഹ മോചന കേസുകൾ. എങ്ങിനെയുണ്ട് വിസിനസ്. ഉപയോഗിക്കുക, വലിച്ചെറിയുക പ്രോഗ്രാം. കഴിഞ്ഞ ഒന്നര വർഷത്തിനിടെ കേരളത്തിൽ ഫയൽ ചെയ്ത വിവാഹ മോചന കേസുകൾ 1.96 ലക്ഷം. ഇതിൽ മുസ്ലിം സമുദായത്തിൽ തലാക്ക് വഴി വേർപെട്ട ബന്ധങ്ങൾ ഉൾപ്പെടില്ല, കാരണം അതിന് കോടതിയുടെ ആവശ്യമില്ലാ എന്നത് തന്നെ. ഇന്ന് 3 വിവാഹ മോചന കേസുകൾ ഞങ്ങളുടെ മുമ്പിൽ വന്നു, അതിൽ രണ്ടെണ്ണം അമ്മായി അമ്മയാണ് ശത്രു. ഒരെണ്ണം, ഭാര്യക്ക് ആരുമായോ നിരന്തരം ഫോണിൽ സംസാരവും കാരണമായി. എല്ലാം ചെറുപ്പക്കാർ. കുറച്ച് കാലം കൂടി കഴിയുമ്പോൾ നാമ്മൾ ഈ കാര്യത്തിൽ അമേരിക്കയെ കവച്ച് വെക്കും.       ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com1tag:blogger.com,1999:blog-4073231692109195740.post-18295687671790235332016-09-22T10:04:00.000-07:002016-09-22T10:04:06.387-07:00
90 വയസുകാരിയെ മാനഭംഗപ്പെടുത്തിയെന്ന്  തെക്ക് നിന്നൊരു റിപ്പോർട്ട്. പ്ലസ്  റ്റു കാരിയെ അഛൻ പീഡിപ്പിച്ച്  ഗർഭിണി ആക്കിയെന്ന് വടക്ക് നിന്നൊരു റിപ്പോർട്ടും പത്രത്തിലുണ്ട്. രണ്ടും കേരളത്തിൽ തന്നെ. ഗോവിന്ദച്ചാമിക്ക് തൂക്ക്  എന്ന മുദ്രാവാക്യവും അമീറുൽ ഇസ്ലാമിനെ രണ്ട്  തൂക്ക് എന്ന മുറവിളിയും  പത്രങ്ങളിലും ചാനലിലും കൂടി നാട്ടിൽ പ്രചരിക്കുമ്പോൾ  തന്നെ  അതിനെല്ലാം പുല്ല് വില കൽപ്പിച്ച്  മാനഭംഗവും ബലാൽസംഗവും ഗംഭീരമായി നടന്ന് കൊണ്ടിരിക്കുന്നു. . പെണ്ണിനെ 40 സെക്കന്റ് നേരം തുടർച്ചയായി നോക്കിയാലോ ആംഗ്യം കാണിച്ചാലോ ജാമ്യം കിട്ടാത്ത വകുപ്പുകളാൽ  സ്ത്രീ സംരക്ഷാ നിയമ ഗ്രന്ഥങ്ങൾ സമ്പുഷ്ടമാണ്. എന്നാലുംആർക്കുമൊരു ഭയവുമില്ല.  ബലാൽസംഗത്തിന് 7 വർഷം തടവ് മാത്രം നിഷ്കർശിച്ചിരുന്ന കാലത്തു  ഇപ്രകാരമൊരു അവസ്ഥ നാട്ടിൽ ഇല്ലായിരുന്നു. ഒരു മടിയുമില്ലാതെ ഇപ്പോൾ   പുരുഷന്മാർ ഇപ്രകാരം തെരുവ് നായ്ക്കളെക്കാളും  അധ:പതിക്കാൻ  എന്താണാവോ കാരണം. യാതൊരു ഭവിഷ്യത്തും കണക്കിലെടുക്കാതെ ആണുങ്ങൾ ഇങ്ങിനെയുള്ള പ്രവർത്തികൾക്ക് ചാടിപ്പുറപ്പെടാൻ തക്ക വിധം പുരുഷന്മാരെ പ്രകോപിക്കുന്ന എന്തെല്ലാംഘടകങ്ങളാണ്  നാലുചുറ്റുമുള്ളത്. നിരീക്ഷണങ്ങൾ ഈ കാര്യത്തിൽ  അത്യന്താപേക്ഷിതമായിരിക്കുന്നു.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0tag:blogger.com,1999:blog-4073231692109195740.post-27001813628350445052016-09-19T09:21:00.003-07:002016-09-19T09:21:25.703-07:00
ശക്തമായ മഴവെള്ളപ്പാച്ചിലിൽ 6  പേരെ കാണാതായ വാർത്ത  റിപ്പോർട്ട് ചെയ്യപ്പെട്ട ഇന്നത്തെ പത്രങ്ങളിൽ തന്നെ  മഴക്കുറവ് കാരണം ഉടനെ തന്നെ വൈദ്യുതി ക്ഷാമം കേരളത്തിൽ അനുഭവപ്പെട്ടേക്കാം എന്ന വാർത്തയും അച്ചടിച്ച് വന്നിരിക്കുന്നു. ചുരുക്കത്തിൽ മഴ വെള്ള പാച്ചിലും ശക്തമായ മഴയും  ഉണ്ടായാലും  ജലം വേണ്ട രീതിയിൽ ഉപയുക്തമാക്കാൻ  സാധിക്കാതെ വരുന്നത് കൊണ്ടാണ്  വൈദ്യുതി ക്ഷാമം അനുഭവപ്പെടുന്നതെന്ന് വ്യക്തമാകുന്നു. എത്ര കോടി യൂണിറ്റ് വൈദ്യുതി ഉൽപ്പാദിപ്പിക്കാൻ ആവശ്യമായ  ജലമാണ് പാഴായി സമുദ്രത്തിൽ പോയി ചേരുന്നത്.  അങ്ങിനെ ഒരു പ്രതിഭാസം ഈ നാട്ടിൽ നില നിൽക്കുമ്പോൾ തന്നെ  വൈദ്യുതി ക്ഷാമത്തിന്  ഹേതുവാകുന്ന എത്രയോ മറ്റ് ഘടകങ്ങളും  ഇവിടെ നില നിൽക്കുന്നു എന്നതു കാണാതിരുന്ന് കൂടാ. പകൾ 12 മണി ആയാലും  അണക്കാത്ത സ്ട്രീറ്റ് ലൈറ്റുകൾ  കേരളത്തിൽ നിത്യക്കാഴ്ചയാണിന്ന്. രണ്ടാം ശനിയാഴ്ചക്ക് തൊട്ട് മുമ്പുള്ള വെള്ളിയാഴ്ചയോ  ഞായറാഴ്ചക്ക് മുമ്പുള്ള ശനിയാഴ്ചയോ സർക്കാർ ഓഫീസിൽ വൈകുന്നേരങ്ങളിൽ കറണ്ട് പോയാൽ  സ്വിച്ച് ഓഫ് ചെയ്യാൻ മറന്ന് ഇറങ്ങി പ്പോകുന്ന ജീവനക്കാർ  രണ്ടാം ശനിയാഴ്ചയാണെങ്കിൽ രണ്ട് ദിവസവും ഞായറാഴ്ചയാണെങ്കിൽ തിങ്കളാഴ്ച രാവിലെ വരെയും ലൈറ്റും ഫാനും നിർബാധം കത്തിക്കിടക്കുകയും കറങ്ങുകയും ചെയ്യുന്നത് മൂലം ഉണ്ടാകുന്ന കറണ്ട് നഷ്ടം  പതിവ് സംഭവമാണ്.  കല്യാണവീടുകളും ആരാധനാലയങ്ങളും വൈദ്യുതി അലങ്കാരത്താൽ  ശോഭ ചൊരിയുമ്പോൾ നാട്ടിന് ഉണ്ടാകുന്ന  ഊർജ നഷ്ടം   ഏറെയാണെന്ന് അറിയാവുന്നവർ തന്നെ സ്വന്തം കാര്യം വരുമ്പോൾ മൗനികളാകുന്നു.  നിസ്സംഗരും സ്വാർത്ഥരുമായ ജനതയും യാതൊരു ഉത്തരവാദിത്വം പ്രതിബദ്ധതയുമില്ലാത്ത അധികാര വർഗവും ഉണ്ടാകുന്നിടത്ത് ഇതും ഇതിനപ്പുറവും സംഭവിക്കും. എന്നിട്ട് മഴവെള്ളപ്പാച്ചിൽ നടക്കുമ്പോൾ  ജലദൗർലഭ്യത്തെ പറ്റി  പ്രസംഗിക്കുകയും ചെയ്യും.  ഷെരീഫ് കൊട്ടാരക്കരhttps://www.blogger.com/profile/13702690816903652354noreply@blogger.com0